Da Hoafgartn, der zwischn Schloßplatz und Festungsberg liegt, is 1680 duach Herzog Albrecht ois groaßa Herrengartn im niederländischen Stil ooglegt worn. Sei heitige Gstalt  ois englischer Landschaftspark, mit a Veizahl hoamischa wia aa seltena Baamarten, kriagt er mit da Erweiterung bis zua Veste 1857 unta Herzog Ernst II. Heit håt da Park aufgrund seiner zentralen Lage a wichtige Erholungsfunktion fia de Bevoikerung und is gleichzeitig de Frischluftschneisn vo da Ståd. Im Stil vo am Landschaftsgartn is aa da Friedhof am Glockenberg gstaltet worn. De Untane Anlage, a Greananlage mit dem aufglassena Salvatorfriedhof, de bei da Einebnung da östlichen Wallgräben Anfang des 18.  Jåhrhundert entstandn is, verbindt den Hoafgarten mit dem Roasngartn am Kongresshaus. Da Rosengarten war oamoi de außahoib da Ståd liegende Zollbauernwiese. Auf dem Gelände is 1929 de Deitsche Roasnschau mit fast 200.000 Bsuach'rn veranstaltet worn. Da am End da achtziger Jåhr umgstaltete Gartn håt unta andam um 70 vaschiedene Sorten vo Roasn und Volieren fia exotische Vegl. Außerdem is im Roasngartn da Sinflutbrunn vom Coburger Künstler Ferdinand Lepcke aufgstellt. Weiterne kloane Anlagen san de  Josiasanlage am Bürglaßschlößerl und aa a Weg entlang da Itz. In de äußern Stådteile san insbesondere da Rückert-Park im Stådteil Neuses und aa da Schloßpark vom Ketschendorfer Schloß und de Hans-Blümlein-Anlage im Lehengraben (Ortsteil Creidlitz) erwähnenswert.